Opsada Jajca 1463.
Opsada Jajca 1463. bio je oružani konflikt između vojnih jedinica Ugarskog Kraljevstva i snaga Osmanskog Carstva oko kontrole nad jajačkom tvrđavom. Osmanlije su zauzele Jajce u junu 1463, ali ih je ugarski kralj Matija Korvin odlučio izbaciti iz Bosne te je preduzeo veliki vojni poduhvat. Jedna od operacija tog poduhvata bila je opsada Jajca, važne tvrđave bivše države, koja je na Božić 1463. uspješno završila. Nakon zauzeća, Jajce je sljedećih 65 godina bilo pod ugarskom vlašću da bi ga 1528. trajno osvojile Osmanlije.